Hanne Sørvaag

Hanne Margrethe Fredriksen Sørvaag (født 27. desember 1979 i Stavanger) er en norsk vokalist, komponist og tekstforfatter. Hun har utgitt seks soloalbum, hvorav den største suksessen er Cover me som var på topp ti på album-listen i Norge i 2011. Internasjonalt er hun mest kjent som komponist. Hun har skrevet hits som har solgt nær 5 millioner i 70 land. Sangene My Destiny og Say hello to goodbye gikk begge høyt på Billboard-listen i USA, My Destiny gikk til annenplass. I Norge gikk Maria Arredondo til topps på radio-spillelisten Hit 40 og nådde fjerdeplass på VG-lista i 2007 med Sørvaags Brief and Beautiful. I januar 2017 toppet hun Spotify-spillelisten i Norge med sin versjon av Benny Borgs God morgen min kjære. Hennes versjon toppet også iTunes-salgslisten.


== Karriere ==
Hun platedebuterte i 2002 under navnet Paris med CD-en You know me som nådde 38.-plass på VG-lista. Sørvaag hadde skrevet seks av de elleve sangene. Den første singelen fra albumet, «I do believe», var komponert av Per Gessle. Den neste singelen, Are you happy, skrev hun i samarbeid med gitaristen Thomas Who. Hun var medkomponist av You've got a hold on me som ble fremført i norske Melodi Grand Prix 2003 av Linda Kvam. På sitt neste CD-album Talk of the town, som hun ga ut i 2006 under eget navn, hadde hun skrevet alle låtene selv.
Flere av hennes album har vært rangert på VG-lista, blant annet Cover me med niendeplass i 2011. Dette albumet inneholder Melodi Grand Prix-bidraget hun fremførte selv You're Like A Melody og hennes egne versjoner av en rekke av låtene hun hadde skrevet for andre. I 2012 ga hun ut sangboka Like A Melody.


== Som låtskriver ==
Sammen med Harry Sommerdahl og Tim Baxter skrev hun sangen My Destiny, som ble fremført og gitt ut av American Idol-deltakeren Katharine McPhee, og nådde andreplass på den amerikanske Billboard singlelisten i uke 28 i 2006. Sammen med de to danske låtskriverne Remee og Thomas Troelsen skrev hun sangen Disappear, som gruppen No Angels fremførte  i den internasjonale finalen av Eurovision Song Contest 2008. Sørvaag jobber for Universal Music Group i Stockholm, og det var gjennom dette selskapet hennes låt havnet hos den tyske jentegruppen. Sørvaag skrev låten «Brief and Beautiful», innspilt av Maria Arredondo.
Say hello to goodbye skrev hun sammen med Shontelle.
Hun har også skrevet musikk for Wenche Myhre og Guri Schanke.


== Melodi Grand Prix ==
I 2009 deltok to av Sørvaags låter i norske Melodi Grand Prix, Do it again med Foxy og Tricky med Velvet Inc, hvorav den sistnevnte låten kom til finalen. I 2010 deltok hun i Melodi Grand Prix sammen med Fredrik Kempe med låten My Heart Is Yours fremført av Didrik Solli-Tangen. Sammen vant de den norske finalen og representerte Norge i Eurovision Song Contest 2010 i Oslo. Sammen med Harry Sommerdahl og Chistian Leuzzi ble hun også tatt ut til å representere Georgia i landets nasjonale finale med sangen «Shine», fremført av Sopho Nizharadze (også kalt Sofia). Sangen vant den nasjonale konkurransen og deltok deretter i Eurovision Song Contest 2010.
I Melodi Grand Prix 2011 sang hun sin egen You're Like A Melody under delfinalen i Florø, og gikk derfra videre til den nasjonale finalen i Oslo spektrum 12. februar. Her kom hun imidlertid ikke videre til gullfinalen. Hun var også en av låtskriverne av Carina Dahls Guns & Boys, som røk ut i første delfinale.
I Melodi Grand Prix 2012 var hun en av låtskriverne av Make It Better fremført av Tommy Fredvang, som ble uplassert i finalen. 


== Egne utgivelser ==
My Destiny, Disappear, Brief and Beautiful, My Heart Is Yours,  You're Like A Melody, Say hello to goodbye er alle med på albumet Cover me.
I 2012 gav hun ut sitt fjerde studioalbum, og det første i country-sjangeren, All is Forgiven. Flere av sangene på albumet skrev hun i Nashville sommeren 2012. En av dem er den første singelen derfra, Days That End With Y. Albumet nådde 14.-plass på VG-lista. Samme år kom sangboka «Like A Melody», som både inneholder hennes viktigste komposisjoner samt råd til dem som ønsker å komponere sanger selv.
I 2013 kom juleplaten Christmas lights. Dette albumet gikk også inn på VG-lista. I kjølvannet av utgivelsen gjennomførte hun en turné med julekonserter.
I juni 2014 ga hun ut innspillingen Rain checks.
I 2015 startet hun på et nytt album-prosjekt, bestående av samarbeid med forskjellige kjente artister. Første utgivelse var Why I mess it up i samarbeid med blues-gitaristen Amund Maarud. Albumet ble utgitt 1. april 2016 og inneholder duetter med Hollies-vokalisten Peter Howarth, Wenche Myhre, Magnus Carlsen, Unni Wilhelmsen, Claudia Scott og andre. Knut Reiersrud bidrar også instrumentalt.


== Som konsertartist ==
Hanne Sørvaag har etter at hun flyttet tilbake til Norge i 2011 opptrådt på en rekke konsertsteder rundt i Norge.
I Stavanger Konserthus har hun deltatt på sommerkonsertene i 2015. I 2015 sang hun med Randi Tytingvåg og Britt-Synnøve Johansen i Fartein Valen-salen samme sted. 
I 2013 åpnet hun sammen med Steff Nevers Countryfestivalen på Seljord, og hun har også opptrådt på senere countryfestivaler rundt i landet.
Sommeren 2015 tok hun initiativ til den første Female Singer-Songwriter-konserten i Norge, inspirert av tilsvarende i USA. Der hadde hun med seg Unni Wilhelmsen (Di Derre), Simone Eriksrud (D'Sound) og Laila Samuels.


== Ideelt arbeid ==
I 2012 spilte hun i samarbeid med Magnus Carlsen inn en informasjonsvideo om Stavanger-regionen, i forkant av den internasjonale turneringen Norway Chess, som gikk 7.-18. mai 2013.
Til Norges speiderforbunds landsleir i Stavanger 6.-13. juli 2013 skrev hun sangen We got what it takes. Videoen hun deltok i viser speiding i friluft.
14. desember 2013 opptrådte hun for Røde kors under TV 2s artistgalla Sammen for barn i krise med sin selvkomponerte sang Never alone. Det ble også vist en film fra hennes møte med foreldreløse Felix.


== I TV-serier ==
Våren 2009 deltok hun i Zebra Grand Prix på TV 2 Zebra på lag med Mikkel Gaup, hvor de kom på annenplass.
I 2012 var hun med som mentor i The Voice på TV 2, der Hege Øversveen sang Sørvaags komposisjon Are you happy og nådde annenplass i finalen. Hanne Sørvaag var senere selv deltager i Skal vi danse på samme kanal, hvor hun kom på førsteplass den 17. november 2012.I vårsesongen 2015 hadde Hanne Sørvaag igjen rollen som mentor og dommer i TV 2-programmet The Voice. Programmets finale ble sett av 900 000 seere. Hanne Sørvaag var mentor for finalisten Øyvind Boye Løvold som nådde annenplass.I 2017 deltok hun i en sesong av Hver gang vi møtes på TV 2 sammen med Åse Kleveland, Eldar Vågan, Ida Maria, Benny Borg, Margaret Berger og Esben «Dansken» Selvig. Hun fikk spesielt stor suksess med sin versjon av God morgen min kjære, skrevet av Benny Borg. Den toppet både iTunes-salgslisten og Spotify-spillelisten i Norge. VGs anmelder Tor Martin Bøe ga terningkast 5 og skrev at dette var det beste han noensinne hadde hørt av Hanne Sørvaag.Høsten 2019 var hun deltaker i Stjernekamp.


== Diskografi ==
Studioalbum2002: You Know Me (som Paris), Sony Music
2006: Talk of the Town, Diamond Road Music
2011: Cover Me, daWorks
2012: All is Forgiven, daWorks
2013: Christmas Lights, daWorks
2016: Featuring, GrappaSingler2000: Rock My World (som Hanne), Columbia
2001: I Do Believe (som Paris), Sony Music
2002: Are You Happy? (som Paris), Sony Music
2002: Without You (som Paris)
2002: Sway (som Paris)
2004: Ivy
2006: I Don't Feel a Thing
2010: It's Gonna Be Alright, EMI – med Chris LeMay
2011: You're Like a Melody, daWorks
2011: Bring Me Down, daWorks
2011: Say Hello to Goodbye, daWorks
2012: Disappear, daWorks
2012: Consequence of You, daWorks
2012: Days That End With Y, daWorks
2013: Never Alone, daWorks
2014: Rain Checks, Diamond Road Music
2015: Why I Mess It Up, Diamond Road Music
2016: Better Man, Grappa – duett med Tobias Stenkjær
2016: 17 slag – med Randi Tytingvåg og Britt-Synnøve Johansen
2017: Talk, Talk, Talk
2018: Har eg mista deg allerede?Deltar påLinda Kvam: You've Got a Hold on Me (2003)
Melodi Grand Prix: Melodi Grand Prix 2003 (2003)
Werner Mill: Talk to Me (2003)
Artister i Rogaland: Nå e det tid (2005)
Peter Nordberg: Slott i sanden (2005)
Anneli Mattila: Laulun lahjan sain (2006)
Katharine McPhee: Somewhere Over the Rainbow/My Destiny (2006)
Julie: Asasara (2006)
MEET Productions: Prosjekt 101 (2006)
No Angels: Destiny (2007)
Erica Baxter: I Don't Feel a Thing (2007)
Erica Baxter: Through My Eyes (2007)
Edurne: Ilusión (2007)
Maria Arredondo: Brief and Beautiful (2007)
Bryan Rice: Good News (2007)
Maria Arredondo: For a Moment (2007)
Tarja Turunen: My Winter Storm (2007)
No Angels: Disappear (2008)
Varmestuens venner: Varmestuens venner 35 år (2008)
Tarja Turunen: Die Alive (2008)
Jippu, Kaija Koo, Kristiina Brask & Antti Tuisku: Liekki (2008)
Eurovision Song Contest: Eurovision Song Contest 2008 (2008)
No Angels: Very Best of No Angels (2008)
Josefine: Josefine (2008)
Timbiriche: 25 Todo el Reencuentro (2008)
Nikki Clan: No será igual (2008)
Leah Dizon: Communication!!! (2008)
Kreftomsorg Rogaland: Uten deg (2008)
Nikki: Naked (2008)
Tarja Turunen: The Seer EP (2008)
Torstein Sødal: Torstein Sødal (2008)
Same Difference: Pop (2008)
Velvet Inc.: Tricky (2009)
Foxy: Do It Again (2009)
Melodi Grand Prix: Melodi Grand Prix 2009 (2009)
The Black Sheep: Not Part of the Deal (2009)
E.M.D.: A State of Mind (2009)
Deep Insight: Sucker for Love (2009)
Kristiina Brask: Kuivilla susta (2009)
Kreftomsorg Rogaland: Ta den ring (2009)
Amy Diamond: Swings and Roundabouts (2009)
Nilsen & Aalberg: Call Me a Dreamer (2009)
Sweetbox: The Next Generation (2009)
Some & Any: First Shot (2009)
Didrik Solli-Tangen: My Heart Is Yours (2010)
Melodi Grand Prix: Melodi Grand Prix 2010 (2010)
Sofia Nizharadze: Shine (2010)
Play: Under My Skin (2010)
The Black Sheep: Line of Fire (2010)
Melodi Grand Prix: Norsk Melodi Grand Prix gjennom 50 år (2010)
Eurovision Song Contest: Eurovision Song Contest 2010 (2010)
Nikki: Let It Go (2010)
Timbiriche: Timbiriche, el Musical (2010)
Musikkfest Stavanger: Musikkfest Stavanger 2010 (2010)
Shawn Desman: Fresh (2010)
Victor Ark: Unforgettable (2010)
Kreftomsorg Rogaland: La den vandre (2010)
Shontelle: No Gravity (2010)
Soraya Arnelas: Soraya (2010)
Tone Damli Aaberge: Cocool (2010)
Bryan Rice: Another Piece of Me (2010)
Lena Malmborg: Paris to Berlin (2010)
Didrik Solli-Tangen: Guilty Pleasures (2010)
Carina Dahl: Hot Child (2010)
Same Difference: The Rest Is History (2011)
Carina Dahl: Guns & Boys (2011)
Melodi Grand Prix: Melodi Grand Prix 2011 (2011)
Gift to Japan: The Earth Is Trembling (2011)
Elena Paparizou: Greatest Hits & More (2011)
Hush: Dark Horse (2011)
Soraya Arnelas: Dreamer Reloaded (2011)
Sweetbox: Diamond Veil (2011)
Shawn Desman: Moneyshot/Something Stupid (2011)
Melanie C: The Sea (2011)
Kreftomsorg Rogaland: Fra den ene til den andre (2011)
Melanie C: Let There Be Love (2011)
Tommy Fredvang: Make It Better (2012)
Melodi Grand Prix: Melodi Grand Prix 2012 (2012)
Iris Kroes: First (2012)
Tarja Turunen: Act I: Live in Rosario (2012)
Erik Linder: På riktigt (2012)
Kreftomsorg Rogaland: Fem (2012)
Ylvis: Sammen finner vi frem (2012)
Wenche Myhre: 66 (2013)
Therése Neaimé: Sandstorm (2013)
Elle Melle: På denne tiå her i fjor (2013)
Kreftomsorg Rogaland: Sammen (2013)
Elle Melle: Hjem te deg (2013)
Steffen Jakobsen: What She Wants (2013)
Trine Rein: 20 Year Anniversary – Hits & Favorites (2014)
Steffen Jakobsen: Six String Love Affair (2014)
Superbarna: Vi vil leke! (2014)
Sofia Nizharadze: We Are All (2014)
Anne Nørdsti: Danser i måneskinn (2014)
Elisabeth Andreassen: A Countrygirl at Heart (2014)
Elisabeth Andreassen: De fineste (2014)
Tarja Turunen: Luna Park Ride (2015)
Guri Schanke: Et øyeblikk (2015)
Rune Rudberg Band: Levd liv (2015)
Guri Schanke: Ut av mitt hjerte (2015)
Ragnar Bjerkreim: Fra kjerke og katedral (2016)
Rune Rudberg: 20 største hits (2016)
Jahn Teigen-hyllest: En hyllest til Jahn Teigen (2016)
Hver gang vi møtes: Hver gang vi møtes – Sesong 6 (2017)
DaWorks: Nå tennes tusen julelys – Norsk julemusikk (2017)
DaWorks: Inne i jula – Den ekstra store norske julemusikklista (2017)
DaWorks: Som julekvelden på kjerringa – Norsk julemusikk (2017)
DaWorks: Julen er her! – Norges fineste julemusikk (2017)


== Referanser ==


== Eksterne lenker ==
(no) Offisielt nettsted 
(en) Hanne Sørvaag – kategori av bilder, video eller lyd på Commons 
(en) Hanne Sørvaag på Internet Movie Database 
(en) Hanne Sørvaag på Discogs 
(en) Hanne Sørvaag på MusicBrainz 
(en) Hanne Sørvaag på Spotify 
(en) Hanne Sørvaag på Genius — sangtekster 
(en) Hanne Sørvaag på AllMusic